27.06.2011 12:02   Suitsupakil võib tootjafirma ja margi kirjutada tavalise lihtsa tekstina ning suitsupaki värv oleks oliiviroheline, sest eelnevad uuringud suitsetajate seas näitasid, et see on kõige vähem atraktiivne värvitoon, vahendasid BBC ja ERRi raadiouudised.    Tootjamärgiseta suitsupakk vähendaks valitsuse hinnangul suitsetamist ja kulutusi tervishoiule. Austraalia spetsialistide sõnul tapab suitsetamine riigis 15 000 inimest aastas.    Enne reaalse kohtuprotsessi algust on kolm kuud aega kokkuleppeks, kui leppeni ei jõuta, siis tahab Philip Morris Austraalialt kompensatsiooniks nõuda  miljardeid dollareid. Seniks uurib firma oma suitsumarkide väärtust Austraalia turul.    Vaidluste tulemust ootavad nii Uus-Meremaa kui ka Suurbritannia, kes soovivad sarnaseid seaduseid kehtestada, kui ka teised suured tubakaettevõtted.